Marcia Cross na alfombra vermella do Life Ball de 2014, Viena
**Marcia Anne Cross**, nada o 25 de marzo de 1962 en Marlborough, é unha actriz norteamericana de televisión, coñecida polo papel de Kimberly Shaw en *Melrose Place* (1992–97) e Bree Van de Kamp en *Desperate Housewives* (2004–12).

Traxectoria
-----------

Marcia é unha das tres fillas da parella formada por Janet, mestra, e Mark Cross, adestrador persoal. Cursou os seus estudos no Instituto de Marlborough High School. Tras rematar en 1980, pasou á escola de artes escénicas Juilliard, diplomándose en actuación en 1984. Nese mesmo ano comezou a actuar na televisión, no serial diúrno *The Edge of Night*, interpretando o personaxe de Liz Correll. Pouco despois mudou a súa residencia de Nova York aos Ánxeles e principou a actuar en filmes para televisión, como *The Last Days of Frank and Jesse James*, xunto a Johnny Cash e Kris Kristofferson. En 1986 uniuse ao elenco do serial *One Life to Live*, no papel de Kate Sanders que interpretou ata 1987. E logo comezou a facer papeis de actriz convidada en series de horario de máxima audiencia como *Who's the Boss?*, *Quantum Leap*, *Knots Landing* e *Cheers* e en 1992 a elixírona para interpretar a Kimberly Shaw no serial de hora emitido en horario de máxima audiencia *Melrose Place*, inicialmente ía participar nun único episodio pero impresionou de tal xeito aos produtores que se fixo un personaxe fixo, permanecendo ata a quinta tempada. Apareceu tamén en episodios de comedias como *Seinfeld*, *Boy Meets World*, *Ally McBeal*, *Spin City* e *King of Queens*, en papeis dramáticos en *CSI*, *Strong Medicine*, *Profiler* e *Touched by an Angel*.

Tamén actuou nalgúns filmes independentes: *Bad Influence* (1990), *Always Say Goodbye* (1996), *Just Peck* (2009) e *Bringing Up Bobby* (2011). En 2003 Cross traballou nunha tempada na serie *Everwood*, e ao ano seguinte interpretou a Bree Van de Kamp en *Desperate Housewives*, que se converteu nun grande éxito na tempada 2004–05 e que lle valeu a Cross was a candidatura para varios premios polos seu traballo, entre eles un Emmy, tres Globos de Ouro e cinco do Sindicato de actores. Tamén logrou un Premio Satellite pola súa actuación na segunda tempada. A serie durou oito tempadas, concluíndo en 2012. En 2014 protagonizou un episodio piloto dunha nova comedia *Fatrick*, que non tivo éxito.

Notas
-----

1. ↑  Reed, J.D. (15 de decembro de 2003). "Health Change: Melrose Place Alum Marcia Cross Trades Bad Medicine for Good on Everwood". *People*. Arquivado dende o orixinal o 03 de marzo de 2016. Consultado o 10 de abril de 2012.
2. ↑  Goudas, John N. (17 de abril de 1987). "Marcia Cross' Parents Thought She'd Outgrow Acting Bug". *Schenectady Gazette*. Consultado o 9 de abril 2012.
3. ↑  Slewinski, Christy (11 de abril de 1996). "Just Another Manic Sunday, With The Madwoman Of 'MP'". Consultado o 9 de abril de 2012.
4. 1 2  Marcia Cross- Biography, Yahoo! Movies
5. ↑  "Marcia Cross Makes TV Return With Starring Role In Fox Comedy Pilot ‘Fatrick’". *Deadline*. 19 de decembro de 2013. Consultado o 24 de outubro de 2014.

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***Marcia Cross Modificar a ligazón no Wikidata*** |

|  |  |
| --- | --- |
| Control de autoridades | 
* Wd: Q189547
* WorldCat
* VIAF: 84262679
* Allmovie: p15919
* AlloCiné: 92420
* BIBSYS: 6090763
* BNE: XX5094076
* BNF: 15071907f
* Discogs: 3178240
* GND: 1204281246
* IBDB: 496857
* IMDb: nm0189220
* ISNI: 0000000120296708
* LCCN: no2005108197
* MusicBrainz: ID
* NKC: js20070601001
* NNDB: 000103480
* Rotten Tomatoes: marcia\_cross
* SUDOC: 124062091
* TMDb: 127171
* TVcom: marcia-cross
* WikiTree: Cross-2983

 |